छग उपचुनाव : रमन जोगी परिवार में हुई थी सौदेबाजी
नाम वापसी के लिए लेन-देन का ऑडियो जारी होने से बवाल
कांग्रेस ने जोगी से मांगा जवाब, चुनाव आयोग ने दिए जांच के आदेश
भास्करन्यूज नेटवर्क| रायपुर
छत्तीसगढ़में अंतागढ़ विधानसभा उपचुनाव के दौरान सितंबर 2014 में कांग्रेस प्रत्याशी मंतूराम पवार की नाम वापसी से संबंधित एक ऑडियो टेप के सामने आने के बाद प्रदेश की राजनीति में हलचल मच गई है। टेप में पवार की नाम वापसी को मुख्यमंत्री डॉ. रमन सिंह और कांग्रेस के पूर्व मुख्यमंत्री अजीत जोगी के परिवार की बीच की कथित सौदेबाजी के तौर पर बताया गया है। यह टेप उस समय का है जब डाॅ. रमन सिंह अपनी प|ी के इलाज के संबंध में अमेरिका में थे। मामले में कांग्रेस ने अजीत जोगी से जवाब मांगा है और उनके बेटे अमित जोगी को नोटिस दिया गया है। उधर, चुनाव आयोग ने राज्य के मुख्य सचिव को मामले की जांच का आदेश दिया है और 7 जनवरी तक रिपोर्ट मांगी है।
दिल्ली से प्रकाशित अंग्रेजी अखबार इंडियन एक्सप्रेस ने बुधवार को खबर प्रकाशित करने के साथ ही कथित आॅडियो टेप को सार्वजनिक कर दिया। इस टेप में हुई बातचीत सीधे-सीधे इशारा कर रही है कि पवार ने षड्यंत्र के तहत नाम वापस लिया।
नाम वापस लेने के लिए मुख्यमंत्री के दामाद डॉ. गुप्ता और अमित जोगी के बीच बातचीत हुई। किस प्रकार लेन-देन किया गया। उनसे हुई बातचीत के आधार पर ही पवार को कथित सौदे की रकम के भुगतान का इंतजाम किया गया। उसी टेप में यह बात भी सामने आई है कि पवार को पूरा भुगतान मिल ही नहीं पाया और बीच में जो लोग शामिल थे, उन लोगों ने कथित सौदे की रकम हड़प ली। इसमें पवार गुस्से में लोगों को एक्सपोज करने की चेतावनी देते हुए भी सुनाई पड़ रहे हैं।
रमन सिंह
अजित जोगी
जोगी बोले- यह षड्यंत्र है
अजीतजोगी ने इस पूरे मामले को षड्यंत्र बताते हुए अखबार और पत्रकार के खिलाफ मानहानि का नोटिस जारी कर दिया है। अमित जोगी ने बिलासपुर के सिविल लाइन थाने में अखबार के खिलाफ एफआईआर लिखवाई है।
सीएमहाउस की भूमिका नहीं : रमन
मुख्यमंत्रीरमन सिंह ने भी खरीद फरोख्त के इस मामले में सीएम हाउस या अपने परिवार के किसी भी सदस्य की भूमिका होने से इंकार किया है। उन्होंने कहा यह कांग्रेस का आंतरिक मामला है। कांग्रेस के लोगों को हर बात पर भाजपा की भूमिका नजर आती है। इसमें भाजपा, सीएम हाउस या उनके परिवार के किसी भी सदस्य की कोई भूमिका नहीं थी।
मंतूरामपवार ने सफाई दी कि कांग्रेस के अंतर्कलह, कार्यकर्ताओं की निष्क्रियता के कारण मैंने नाम वापस लिया था। पैसों के लेनदेन का आरोप निराधार है।
hin_Deva hin_Deva hin_Deva bho_Deva hin_Deva hin_Deva hin_Deva mai_Deva mar_Deva hin_Deva hin_Deva hin_Deva hin_Deva hin_Deva